„SESAME WORKSHOP“ PRISTATO
MIESTO NAUJIENOS
Mama! Tėti!
Mama. Kas vyksta?
Valdyba laikinai mane nušalino
ir laikinuoju prezidentu paskyrė profesorių Makormaką.
Visą rytą negaliu atsiginti nuo žurnalistų skambučių.
Tai visi jau žino?
Apie nesąžiningą ir neteisėtą jos nušalinimą? Taip.
Neva pasiėmiau atostogų dėl šeimyninių reikalų.
Bet netrukus visi sužinos apie tyrimą dėl „Iškalbingojo Valstiečio“.
Pagaliau. Mano advokatas.
Pasikalbėsim vėliau.
Aš su jais pasikalbėsiu.
„Liaukis tučtuojau arba visi sužinos“.
Ką sužinos?
Vaiduoklio žinutės
Idrisai, kodėl tu neapsirengęs?
Gerai.
Vakar vėlai grįžai?
Jau buvo po vienuolikos.
Universitetas vėl atidarė archyvą. Dabar tenka ir jį valyti.
Kylanti universiteto žvaigždė Leila Barns praėjusį rudenį sukėlė sąmyšį,
pristačiusi visiškai naują Vikfordo universiteto darbotvarkę,
kuri numato mokesčio už mokslą mažinimą
ir senųjų artefaktų grąžinimą į kilmės šalis.
Tačiau visiškai netikėtai
prezidentė Barns vakar buvo išleista atostogų.
Anot oficialaus universiteto pranešimo,
ji išėjo atostogų dėl šeimyninių reikalų,
tačiau mūsų šaltiniai tvirtina, kad Vikfordo universiteto ir valdybos
manymu, šie pažangūs pokyčiai yra pernelyg dideli ir skuboti.
Gavę daugiau informacijos, būtinai jums pranešime. Čia buvo Sintija.
TURIM PROBLEMĄ
Nija, kaip tu?
Prastai, žinoma. O kaip tu galvoji?
Niekad nebuvau mačiusi taip nerimaujančių tėvų.
Jei jie sužinos, kuo mes užsiėmėme, nežinau, kas bus.
Turime liautis.
Nepanikuokim. Jie turi kamerų įrašus, kur užfiksuota tik tai,
kad buvom archyve tada, kai negalėjom ten būti.
Pala. Kas tie jie?
Amber, Liamas ir Makormakas.
Jei jie turi tą vaizdo įrašą, kas žino, ką dar jie turi?
Pala. Tai juk nėra blogai.
O kas čia gero?
Pati pagalvok. Jei jie mums grasina, vadinasi, nervinasi.
Jie jau galėjo paviešinti tą įrašą, bet to nepadarė.
Nieko jie nesinervina.
Ir jie grasina ne mums. Jie grasina man.
Mano mamą nori apšmeižti,
ir jei paaiškės, kad mes kažką uostinėjam, jai bus tik dar blogiau.
Reikia pasakyt Donovan apie maskuotes, kurias radom Gudobelės klube.
Kodėl ji turėtų mumis patikėti? Mes neturim jokių įrodymų.
Juk nepaėmėm tų maskuočių. - Žinau, ką daryt.
Pasakysiu Sidei tiesą apie jos apsimetėlius draugus
ir paprašysiu, kad ji nufotografuotų maskuotes Gudobelės klube.
Galbūt tai paskatins Donovan pasidomėti Amber ir Liamu,
bet prieš Makormaką mes nieko neturim.
Tada reikia kažką surasti.
Būtent Makormakas galėjo suklastoti IV.
Itanai!
Jis turi žinių...
Labas, Todai! - Labas.
Makormakas. Ką jis čia daro?
Su Oliverio šeima.
Nieko nenori mums pasakyti, Oliveri?
Turbūt ne.
Tai ką daryti?
Pašnipinėti juos. Žinoma. Eime.
Tik atsargiai. Reikia elgtis apdairiai, antraip jis mus pastebės.
Čarle. Samirai!
Štai tau ir apdairumas.
Sveikas, Itanai.
Tai bent staigmena.
Jie rodė fokusus per Itano gimtadienį.
Jie - Oliverio Jaunųjų archeologų būrelio nariai,
padarę itin reikšmingą atradimą.
Kur jūsų draugė Nija?
Nežinau. Čia jos nėra.
Taigi, kokie keliai atvedė jus į knygyną?
Šiandien rengiame vakarą dėdei Oliveriui atminti.
Čia? - Oliveris taip norėjo.
Jam čia labai patiko.
Vos nepamiršau, Todai,
atnešei artefaktą, kurio prašė Oliveris?
Žinoma.
Jis čia. Skarabėjas.
Jis iš tyrimų laboratorijos?
Taip.
Tyrimų laboratorija?
Aš domiuosi archeologija ir man viskas įdomu.
Keista, kad Oliveris jūsų nebuvo ten nusivedęs.
Joje gausybė įdomių artefaktų, kuriuos gali tyrinėti studentai.
Būtų įdomu pamatyti.
Itanai, nepamiršk, kad žadėjai ką nors nupiešti dėdei pagerbti.
Tik nežinau, ką man piešti.
Gal kas nors šaus į galvą tyrimų laboratorijoje?
Lažinuosi, ten daugybė įdomių egiptietiškų daiktų.
Galbūt jie tave įkvėps. Mielai nueičiau su tavim kartu.
Mama, nuvesi?
Itanai, man reikia ruoštis vakarui.
Gal Todas galėtų nuvesti?
Ne. Atsiprašau. Negaliu. Naujosios pareigos...
Labai prašau.
Tiek to. Nusivesiu jus į laboratoriją.
Tu labai malonus, Todai. - Man nesunku.
Pažįsti Malkolmą?
Taip. Labas. Tu čia dirbi?
Laboratorijoje gali būti įrodymų,
patvirtinančių, kad būtent Makormakas suklastojo IV.
Padėtume ir Itanui, ir Nijos mamai.
Tikrai manai, kad jis ims ir paliks nepaslėptus įrodymus?
Nesvaik, Samirai.
Ramiai. Mes tik stengiamės padėti.
Jūs niekuo nepadėsit.
Patys girdėjot, kad Makormakas klausė, kur aš. Jie mus įtaria.
Ir nenurims, kol mamos neišmes iš darbo arba dar blogiau - nepasiųs į kalėjimą.
Mes neleisim, kad tai įvyktų. - Jau vyksta.
Mama jau neteko darbo, dabar jie ir man grasina.
Mes negalim pasiduoti.
Nija!
Tegul eina.
Ji tiesiog labai jaudinasi. Nieko blogo ji nenorėjo.
Suprantu, bet man nesmagu. - Duokim jai laiko.
O mes toliau narpliosim paslaptį.
Pačiu laiku, žinutė nuo sesers.
Sidnė nori su manim susitikti. Galėsiu jai viską papasakoti.
Sėkmės. Susiskambinsim.
E. B. VAITAS „ŠARLOTĖS VORATINKLIS“ ILIUSTRACIJOS - GARTO VILJAMSO
E. B. Vaito „Šarlotės voratinklis“.
Nuostabu, Oliveri. Vėl knygos personažai.
Kas čia vyksta?
Oliveri? Nusiuntei mane į knygą?
Edita!
Paskambink tam žurnalistui iš „Krašto naujienų“.
Ir viską jam papasakok. Jam bus įdomu.
Gal net fotografą atsives.
Visoje valstijoje nerasit nuostabesnio paršelio už mūsiškį.
NUOSTABUSIS
Lervi, padaryk Vilburiui iškabą.
Nusprendžiau vežtis paršelį į mugę.
Iškaba turi būt didelė, nudažyk ją žaliai, o raidės turi būti auksinės.
Ką užrašyti?
Garsusis Zakermano paršelis.
Eime.
Gaila, kad neskaičiau tos knygos.
Sidne? „Magų kampelis“? Kodėl norėjai susitikti būtent čia?
Žinau, kad tu visad svajojai pamatyti profesionalių magų pasirodymą.
Tu labai maloni, taip, tikrai svajojau. Bet aš noriu pasikalbėt apie...
Turbūt apie tai, kaip džiaugiesi.
Gauti šiuos bilietus - ne juokas.
Amber.
Vikfordo universitetą pažįstu nuo studentavimo laikų,
tad jis man - išties labai artimas.
Nuostabu.
Astrida, mes čia truputį užtruksim.
Galėtumėt nuvesti vaikus į laboratoriją?
Žinoma. - Ačiū.
Dabar šiam universitetui reikia stipraus bei patikimo lyderio,
ir aš pasistengsiu tokiu tapti.
Sveiki. Aš - Astrida.
Profesorius Makormakas užsiėmęs, tad nuvesiu jus į laboratoriją.
Nes dabar dar teks ir vaikus prižiūrėti. Eikite paskui mane.
LEILA BARNS PREZIDENTĖ
„Nuostabusis“?
Kur man rasti Šarlotę?
Pažįsti Šarlotę?
Tu moki kalbėti?
Ne, aš nepažįstu Šarlotės. Tik žinau, kad ji turi voratinklį.
Aišku, kad turi, kvaiša. Ji yra voras.
Vorai.
Šarlotė yra mano draugė.
Atsiprašau. Tiesiog bijau vorų.
Ir be reikalo.
Bet, tikiuosi, mes susidraugausim.
Sidė sakė, kad domiesi magija, tad kai kam paskambinau, kad čia patektume.
Galėtum ir padėkoti. - Ačiū.
Jai šokas. Eime. Susiraskim savo vietas.
Tik pažiūrėk.
Čia dirba visi archeologijos dėstytojai?
Taip, bet Todas yra viršininkas.
Čia jis laiko visas senienas iš Egipto?
Taip. Todėl pasistenkit nieko nesugadinti.
Štai dvi virvės, kurios gali tapti viena.
Šaunu, ar ne?
Štai ir mūsų vietos.
Kaip čia viskas vyksta?
Na, magai vaikšto nuo staliuko prie staliuko ir rodo fokusus.
Kiekvienas fokusas - vis įmantresnis ir įspūdingesnis.
Sveiki! Sveiki atvykę... - Nieko sau. Magė Marla.
Seku ją socialiniuose tinkluose.
Čarle, sėskis čia, galėsim artimiau susipažinti.
Žinoma.
Turiu tau krūvą klausimų.
Įdomu.
Kam šitas reikalingas?
Atsargiai!
Nesijaudinkit, Astrida.
Dėdė Oliveris išmokė mane juo naudotis. Šitaip rašydavo egiptiečiai.
Nupiešk ant jo savo piešinį.
Tada jis atrodys kaip senas.
Puiki mintis. Galėčiau nupiešti mus su dėde Oliveriu prie sfinkso!
O kas tame kambaryje?
Ten Todas atlieka savo tyrinėjimus.
Tikrai?
Tuojau grįšiu.
Atsiprašau.
Prezidentas Makormakas ten niekam neleidžia eiti. Tai draudžiama.
Kuo tu vardu?
Nija. Sveika, malonu susipažinti.
Man įdomu, kodėl voratinklyje išaudei „nuostabusis“?
Čia apie mane. Esu nuostabusis Vilburis.
Jis jau ima puikuotis.
Šarlotė stengėsi, kad mane pastebėtų,
ir kad ūkininkas Zakermanas nusivežtų mane į mugę, kur aš laimėčiau prizą.
Tą šiandien ir padarysim! Ar ne, Šarlote?
Aš negalėsiu važiuot kartu, Vilburi.
Ką? Kodėl?
Tiesiog turiu kitų reikalų.
Bet aš be tavęs niekur nesu buvęs.
Na, mugėje ir pasimokysi būti be manęs.
Aš truputėlį pailsėsiu. Pastaruoju metu jaučiuosi pavargusi.
Taigi, Oliveri, nori, kad nuvežčiau Vilburį į mugę?
Su kuo ji kalbasi?
Man atrodo, kad ji truputį trenkta.
Gerai. Taigi, Čarle, atvirumo akimirka. Pirmas klausimas.
Atsiprašau. Tuojau grįšiu.
Tu mane išgelbėjai.
Nuo ko?
Nuo Amber. Ji nupirko mums su Side bilietus į „Magų kampelį“.
Ji sako, kad nori daug ko manęs paklausti.
Dabar suprantu, kaip jaučiasi Nija. Tai ima gąsdinti.
Ne, kaip tik gerai.
Jei prakalbinsi ją, gal ji netyčia ką nors prasitars.
Lengviau pasakyti nei padaryti. Kaip sekas laboratorijoje?
Neblogai.
Čia yra kambarys, kuriame Makormakas atlieka savus tyrinėjimus.
Lažinuos, jis ten kažką slepia.
Gal klastojimo priemones?
Arba net IV originalą.
Tai mums labai padėtų. Sėkmės.
Ir tau.
ARCHEOLOGIJOS LABORATORIJA
Kodėl ji nenori važiuoti kartu?
Nežinau. Ji atrodo pavargusi.
Man neramu dėl Šarlotės. Pastaruoju metu ji labai tyli.
Imk ir paklausk jos pačios.
Gera mintis. Taip ir padarysiu. Dabar pat.
Palauk.
Gali eiti kartu, Nija? Truputį nervinuosi.
Mielai, Vilburi.
Ačiū, Nija.
Sidė nuėjo į dovanų parduotuvę.
Puiku.
Gali man padėti kai ką suprasti?
Taip. Žinoma.
Nežinau, ar tu žinai,
bet aš esu profesoriaus Makormako padėjėja.
Tikrai? Aš nežinojau.
Jis man pasakė, kad jūs su draugais išsiaiškinote
apie „Iškalbingojo Valstiečio“ klastotę.
Tikrai?
Keista, kad tai padarė trys mokiniai be niekieno pagalbos.
Nebent jiems kas nors padėjo.
Tavo dėdė dažnai tave čia atsivesdavo?
Taip. Keista.
Visa tai man labai jį primena.
Gerąja prasme?
Taip. Gerąja.
O tu darai ką nors, kas tau primena tavo pusbrolį?
Tu nepamiršai mūsų pokalbio.
Galvoju vėl imti groti gitara. Jis mane to išmokė.
Taip ir padaryk.
Pasakok.
Nesupratau? - Nagi, Samirai.
Sraigtelis, pameni? Išnarpliojot dėdės Oliverio paslaptį?
Nedaug betrūksta.
Tiesą sakant, manau, kad tame kambary yra kažkas, kas mums galėtų padėti.
Bet aš negaliu ten patekti.
Štai kodėl norėjai čia ateiti.
Reikėjo iš karto taip sakyti. Aš tau padėsiu.
Astrida, labai noriu valgyt.
Čia yra kokių nors užkandžių?
Ir auklė, ir virėja.
Kodėl ne? Tuojau atnešiu.
Ačiū.
Užkandžių automatai - netoli nuo čia. Siūlau paskubėti.
Aš pasaugosiu. - Ačiū, Itanai.
Šarlote! Noriu tavęs paklausti! Šarlote!
Ko norėjai, Vilburi?
Drąsiau. Klausk.
Viskas gerai, Vilburi?
Ne, negerai. Pastaruoju metu esi labai tyli ir nuolat pavargusi.
Aš labai dėl tavęs nerimauju, Šarlote.
Nėra ko nerimauti, Vilburi. Viskas yra taip, kaip turi būti.
Kodėl tada nenori važiuot su manim į mugę?
Ne todėl, kad nenoriu. Aš negaliu.
Bet kodėl? Aš be tavęs niekur nevažiuosiu!
Vilburi, stok! Tučtuojau sugrįžk!
Aš pažinojau Oliverį.
Kodėl jis niekad neminėjo apie vaikų klubą?
Nebent tu meluoji.
Arba kažką slepi.
Suprask, tai labai rimta.
Siūlau tau ir tavo draugams būti atsargesniems.
Tu grasini?
Jūs paprasčiausiai nežinot, su kuo turit reikalą.
Nupirkau tau suvenyrą, Čarle.
Kortos. Ačiū, Side. - Nėra už ką.
Gal praleidau kokį įspūdingą fokusą?
Dar ne, bet parodysiu fokusą su kortomis.
Tau, Amber.
Todai! Tu jau čia! Nori parodysiu, ką nupiešiau?
Žinoma. O kur kiti?
Jie tuojau grįš. Eikš, pažiūrėk!
Nieko sau. Tu ir Oliveris prie sfinkso.
Taip. Jis visad žadėjo nusivežt mane į Egiptą.
Šis papirusas neatrodo trijų dienų senumo, nekalbant jau apie tris milijonus metų.
Reikia jį patrinti pemza, kad atrodytų pasendintas.
Turiu pemzą savo kabinete.
Aš su juo pasikalbėsiu.
Eisiu kartu.
Kaip tu...
Ant manęs.
Paskubėkim.
Kutena.
Jis nuėjo į tą pusę.
Trauk kortą. Bet kurią.
Labai gerai. Prisimink ją ir įdėk atgal į kaladę.
Ji - gabi.
Net neįsivaizduoji, kokia.
Perkelk kaladę, Amber.
Šita korta?
Sakiau, kad ji gabi.
Ką gi! Metas rimtiems fokusams! Kas bus mano pirmasis savanoris?
Aš.
Puiku. Prašau, prieikite prie manęs.
Pasitikime plojimais mūsų drąsiąją savanorę.
Viskas gerai!
Nesirūpink. Visai geras tas piešinys.
Ne. Patrynus su pemza, jis atrodys dar geriau.
Kur jis dingo?
Atsiprašau. Gal matei Vilburį?
Ne.
Nebūtume atsidūrę šioje keblioje padėtyje, jei ne tu.
Aš? Aš tik noriu padėti.
Vilburis tave dievina, Šarlote, ir žino, kad kažką nuo jo slepi.
Manau, būtų geriau, jei atvirai pasikalbėtum su Vilburiu.
Patikėk manim. Žinau, ką reiškia, kai tau meluoja.
Pasikalbėsiu. Kai ateis laikas. O dabar suraskim jį.
O dabar paplokime Sidnei,
kuri netrukus bus supjaustyta.
Sidne, truputį paskaudės.
Kodėl tu mane nufotografavai?
O kodėl tu mus sekei?
Aš nesekiau.
Mes viską žinom ir galim įrodyti.
Ta nuotrauka įrodo tik tai, kad tu su savo draugais mane persekioji.
Tai dar ne viskas, ką turime.
Tu, Liamas ir tavo bosas Makormakas - visi būsit ištraukti į dienos šviesą.
Nesi tokia protinga, kaip apie save galvoji.
Ką tu nori tuo pasakyti?
O dabar Sidnė bus... padalinta!
Side, gerai atrodai!
Padarysiu nuotrauką.
Trinam mažais apskritimais, štai taip.
Matai, kaip jis keičiasi ir ima pamažu blukti?
Nori pabandyt? - Taip.
Prašau.
Šitaip? - Taip, labai gerai.
Ką nors praleidau?
Radai, kur tualetas?
Taip.
Ką pasakysi apie piešinį?
Atrodo kaip tikras. Kaip gera klastotė.
Gerai klastotei padaryti reikia gero dailininko.
Neįsižeisk, Itanai.
Ir senovinio papiruso. - Kaip suprasti?
Niekas negali padaryt taip, kad naujas papirusas atrodytų kaip senas.
Tam nepadės jokia pemza.
Eikš. Kai ką parodysiu.
Norit pamokyti mane, kaip padaryt klastotę?
Itanai, darbuokis toliau.
Ačiū, Sidne!
Buvo smagu. Kas nors atsitiko?
Reikia pasikalbėti. Dabar pat.
Gerai. Žinoma.
Kas atsitiko? Sakyk, nagi.
Nenorėjau to daryti čia,
bet Amber tau - ne draugė. - Ką?
Ji kartu su Liamu ir profesorium Makormaku nori apšmeižti Nijos mamą
dėl „Iškalbingojo Valstiečio“ vagystės. - Ką?
Senasis ritinėlis bibliotekoje - klastotė. Jie buvo užsimaskavę...
Tai skamba beprotiškai. - Maskuotės yra Gudobelės klube,
koridoriaus gale esančios rūbinės slaptoje spintoje,
noriu, kad nufotografuotum...
Ką tu darei klube? - Nesvarbu. Paklausyk.
Vakar, kai Amber sakė, kad rašė referatą,
iš tikrųjų sekė mane ir mano draugus.
Matai?
Ji buvo su žalia kepuraite, kad mes jos nepažintume.
Kodėl tu fotografavai Amber?
Jai nerūpi nei tu, nei tavo draugai.
Ne, tai tu jai nerūpi.
Prieš tris savaites tu neturėjai nė vieno draugo,
o dabar esi svarstoma dėl narystės Gudobelės klube?
Apgailestauju, Side, bet Amber tavimi naudojasi.
Niekas tavęs į tą klubą nepriims.
Pati sakei. Nėra priežasties, kodėl jie turėtų pasirinkti tave.
Daugiau nenoriu nieko girdėti. Eik namo.
Papirusas, kurį turiu čia, yra bemaž 3 000 metų senumo.
Jis toks pat senas, kaip „Iškalbingasis Valstietis“.
Na, jis nė iš tolo neprilygsta jo vertei,
bet vis viena laikau jį užrakintą, kad...
Kas atsitiko?
Jis dingo!
Seifo kodą žinau tik aš.
Reikia pranešti valdybai.
Nija, žiūrėk! Jis turbūt prasmuko pro čia.
Ką jis padarė?
Manau, nėra ko nerimauti. Jis viską ramiai apgalvos ir sugrįš.
Tu nesupranti. Vilburis privalo vykti į mugę.
Jei ne, jis neišgyvens iki Kalėdų.
Kaip suprasti? Kodėl?
Jei šiandien mugėje jis nelaimės prizo,
bus nudobtas, kaip visi kiti paršeliai.
Nori pasakyt... maistui?
Išvertė Laima Banionienė